Nilufar

Nilufar (Nelumbo) — nilufarlaslarǵa tiyisli suwda ósetuǵın kóp jıllıq ósimlikler gruppası. Eki yarım shardıń turaqlı regionlarında hám tropiklarda 2 túri — guli aqshıl qızǵılt reń ǵozashalı N. (N. nicifera) hám sarı N. (W. lutea) ósedi. Japraǵı iri, qalqansiman, payası uzın, suw betinde qalqıp turadı yamasa suwdan joqarı kóterilip ósedi. Guli jalǵız, iri, eki jınslı, diametri 16 sm ge shekem baradı, aq yamasa aqshıl qızǵılt reń, xosh iyisli, japraǵı ústinde ashıladı.

Mıywesi konussıman, kóp ǵozashalı, suw astında jetiledi. N. Tuqımınan yamasa túbir paqalınan kóbeyedı.  Kógerip shıqqanınan keyin 3-jılı gúlleydi. Hindstan hám Kitayda aqshıl qızǵılt reń N. áyyemginen múqaddes ósimlik esaplanadı. N. dıń materiallıq formaları kóp. N. dıń paqalı, japıraqlarında vitamin S hám kauchuk, bandi hám putaqlarında uwlı zatlı element — nelyumbin bar.

 Derekler 

Kategoriya:Qos dánem hám iri bargli ósimlikler